SEBUAH SIRI DOKUMENTARI ASLI NETFLIX
Sophie watak utama dalam kisah ini.
Tapi selama 23 tahun,
kakak saya sering dilupakan.
Banyak fiksyen jenayah melibatkan pembunuhan ganas wanita.
Lihat saja kulit novel detektif dulu-dulu yang sensasi.
Sophie du Plantier memang sangat cantik.
Tapi dia lebih daripada itu.
Dia suka menyendiri,
bertimbang rasa,
penyair romantik.
Saya rasa bagi dia West Cork ialah tempat untuk berfikir, menulis, membaca.
Dia suka puisi Ireland.
Saya boleh bayangkan dia pakai baju sejuk, minum teh madu dan membaca.
Dengan cahaya rumah api Fastnet di luar.
Memang lumrah manusia untuk cuba memahami misteri
di sebalik kisah buruk ini.
Ini baris puisi saya sendiri.
Banyak bab lain belum diceritakan sebelum kisahnya tamat.
EPISOD 3: KEADILAN
FEBRUARI 1997 7 MINGGU SELEPAS PEMBUNUHAN SOPHIE
Ian Bailey, wartawan berita ini untuk akhbar tempatan,
telah disoal siasat tentang pembunuhannya dan dibebaskan.
Kini semuanya bergantung pada pengarah pendakwa raya.
Kita perlu tunggu keputusan pengarah.
Tapi awak kata awak tak bunuh Sophie du Plantier
atau terlibat langsung?
Saya tak bunuh dia.
Saya tak tahu pembunuhan itu. Saya tak bersalah.
Saya dalam keadaan terkejut dan Jules dalam keadaan terkejut.
Apabila difikirkan balik, saya rasa kami alami stres pascatrauma.
Minggu selepas itu dan seterusnya, lebih banyak cerita keluar.
Macam-macam cerita diperkatakan.
Semua orang di sini tahu semua kisah dan kejadian ini.
PEREKA BARANG KEMAS DAN PENDUDUK SCHULL
Semua orang bincangkannya.
Semakin lama ia jadi semakin aneh.
IAN BAILEY, KAWAN YANG KASAR
Dia dapat tahu Ian Bailey suka musnahkan artifak agama.
Garda bertanya benarkah dia dilihat pada satu malam yang hujan
dengan seluar dalam dan topi sahaja.
Ada khabar angin dia melolong kepada bulan
dengan membawa "tongkat berfikir En. Bailey".
Dia dilihat berlari dengan seluar dalam saja.
Bailey mengaum dan melolong di luar rumah.
Ini sebulan selepas pembunuhan berlaku pada waktu bulan purnama.
Dia beritahu kami yang dia bercakap dengan bulan.
Dari situlah datangnya perkataan "gila".
Dia melolong kepada bulan dengan tongkatnya di tengah jalan.
Semua ini memang berlaku.
Orang yang ceritakan. Saya rasa ia benar.
Maksud saya, saya tahu orang yang amat yakin ini berlaku.
Ada banyak tuduhan dan teori yang mengarut.
Antaranya, saya melolong kepada bulan.
Pada bulan purnama mereka kata, "Bailey jadi gila.
Dia juga ada tongkat. Tongkat sihir."
Kononnya saya ada tongkat sihir dengan kuasa ajaib.
Kononnya untuk saya buat sihir.
Ada banyak khabar angin dan salah faham dan siapa dalangnya?
Sebagai kawan, saya ceritakan khabar angin itu kepada dia.
Saya pergi ke rumah dia, ketuk pintu. Dia benarkan saya masuk.
Dia duduk. Ada arak merata-rata dan makanan tak berkhasiat.
Dia tawarkan segelas. Saya kata, "Saya kerja. Saya datang nak jumpa awak."
Dia bertenang hingga saya beritahu dia, orang kata dia melolong kepada bulan.
Dia terus mengamuk
dan beralih tempat.
Mukanya berubah jadi pucat.
Dia cengkam benda di belakangnya dan dia terkejut.
Dia kata, "Awak tak guna." Saya kata, "Apa?"
Dia kata, "Awak lihat dia di Spar
sehari sebelum dia dibunuh lalu tertarik kepadanya.
Apabila awak ke rumahnya pada pukul dua pagi,
dia lari menjerit ketakutan.
Awak kejar dan lempar benda ke kepalanya lalu menyesal."
Saya terkejut.
Kenapa dia cakap begitu?
Macam dia gambarkan tindakannya tapi melalui saya.
Saya balik dengan rasa takut.
Saya duduk dengan orang yang berbahaya dan saya rasa takut.
Semasa dia beritahu awak kisah itu, adakah bunyinya macam pengakuan?
Sudah tentu.
Dia juga mengaku dengan cara itu kepada orang lain.
Kami dapat tahu
bahawa dia mengaku kepada beberapa penduduk.
Pada suatu malam
iaitu Malam Tahun Baharu,
pasangan tempatan, Richie dan Rosie Shelley
minum di pub tempatan di Schull…
WARTAWAN SUNDAY INDEPENDENT
…dan berbual dengan Ian Bailey dan Jules Thomas.
Mereka sambung minum di rumah.
Ian mula bercakap tentang pembunuhan itu.
Dia sedih dan mula menangis.
WARTAWAN IRISH TIMES
Biasalah, lepas minum lewat malam, orang akan mula mengarut.
Dia mula menangis dan peluk Richie Shelley
dan berkata, "Saya bunuh dia. Saya melampau."
Mereka lari keluar sambil menjerit.
Mereka lari.
Semua psikik akan kata…
PSIKIK DAN BEKAS PENDUDUK SCHULL
…kalau kita rasa tergerak nak cakap, kita perlu luahkannya.
Ada seorang kawan Jerman adakan parti.
Ian hadir bersama ramai orang lain.
Jarang ada detik apabila semua orang berkumpul begitu.
Dalam dunia saya, tiada istilah kebetulan.
Semua itu telah ditakdirkan.
Saya kata, "Awak bunuh wanita itu."
Sophie yang mahu kata begitu.
Ian Bailey pandang mata saya
dan kata dia tak berniat untuk libatkan semua orang.
Itu yang dia cakap.
Saya kenal Jules sebelum kenal Ian.
Dia jiran saya.
Dia ada tiga anak,
kemudian Ian muncul
beberapa tahun kemudian.
Kami biasa tumpangkan satu sama lain kerana tiada pengangkutan awam.
Anak-anak mereka perlu dihantar pulang dari Lowertown.
Saya selalu hantar mereka pulang.
Jika mereka jemput anak-anak, mereka hantar Malachi balik,
anak sulung saya.
Malachi baru berusia 14 tahun ketika itu.
Dia pergi ke rumah kawan selepas sekolah
dan ternampak Ian di luar Courtyard.
Ian tumpangkan dia balik.
Ian nampak tertekan.
Saya rasa dia minum arak.
Dengan bersopan, Malachi tanya tentang kerja dia.
Dia berpaling dan kata,
"Saya pergi hentak kepalanya dengan batu."
Dia cakap dengan selamba.
Suasana jadi sepi.
Saya rasa Malachi mahu pulang secepat mungkin.
Malachi diam saja malam itu.
Dia tak mahu dimarahi
kerana tumpang kereta orang mabuk.
Tapi keesokan harinya, dia jelaskan perkara yang berlaku.
Saya kata,
"Hal ini terlalu besar untuk kita tangani sendiri."
Kami pergi beri keterangan.
Bagi Garda, itu perkembangan kritikal
dalam siasatan dari perspektif mereka.
Seperti penduduk lain,
kami tak tahu semua bukti yang Garda telah himpunkan.
Saya cuma tahu perkara yang berlaku kepada keluarga saya.
Anda perlu faham,
di tempat itu dan banyak tempat di Ireland,
orang tak suka buka mulut.
DETEKTIF FORENSIK GARDA
Orang yang tahu pun akan rahsiakannya. Tak nak masuk campur.
Bukti datang sedikit demi sedikit
daripada penduduk yang cukup berani untuk beritahu polis.
Malachi sangat keliru dan takut.
Ia menghantuinya bertahun-tahun.
Tak pasti jika orang lain pun sama
tapi saya suka berseloroh sekali-sekala.
Memang mengarut.
Dia gelarkannya "jenaka gelap".
PENGUASA DETEKTIF GARDA
Daripada lima juta penduduk Ireland pada masa itu,
ada seorang saja yang bercakap tentang membunuhnya.
Bolehkah diterima akal
apabila seseorang menangis dan memeluk orang
dan mengaku membunuh tetapi berkata itu jenaka gelap?
Tiada seorang pun yang mendengar pengakuannya itu
mentafsirkannya sebagai jenaka gelap.
23 DISEMBER 1997 SETAHUN SELEPAS PEMBUNUHAN SOPHIE
Pukul 9 pagi pada awal musim sejuk.
Semenanjung Mizen Head masih gelap.
Georges dan Marguerite Bouniol, ibu bapa Sophie Toscan du Plantier
mengadakan upacara memperingati bersama penduduk tempatan
yang dia amat sayangi.
Sudah beberapa hari rumah di desa ini
diterangi cahaya selepas lama bergelap.
Di sini, setahun yang lalu,
mayat Sophie Toscan du Plantier ditemui.
Saya sangat dilindungi selepas ibu saya mati.
Saya tak jumpa polis Perancis atau Ireland.
Saya tak jumpa wartawan.
ANAK SOPHIE
Saya dijauhkan daripada semua itu.
Saya masih kecil,
saya hanya mangsa.
Selama beberapa hari, minggu, bulan,
polis beritahu keluarga kami, kes ini hampir selesai.
Sedikit saja lagi.
Garda tak henti-henti tambah maklumat kepada fail kes.
Tapi kami tak tahu sangat.
Kami masih dalam keadaan sedih.
Kami rasa keadilan akan ditegakkan
tapi kadangkala kami rasa putus harapan.
Kemudian pada awal Januari,
sekali lagi Garda beritahu keluarga kami
yang kes itu akan diselesaikan tak lama lagi.
27 JANUARI 1998, 13 BULAN SELEPAS PEMBUNUHAN SOPHIE
Selamat tengah hari. Tajuk utama hari ini.
Seorang lelaki ditahan di West Cork
dalam siasatan pembunuhan wanita Perancis, Sophie du Plantier.
Setahun selepas penahanan pertama, saya ditangkap lagi.
Dia mengaku kepada ramai orang.
Jangan terkejut jika ditangkap.
Mereka kata, "Kami detektif khas.
Kami ahli Biro Siasatan Jenayah Kebangsaan,"
iaitu cawangan elit detektif Garda.
- Con, apa cerita? - Saya pun tak tahu.
Mengikut undang-undang Ireland, ada dua tempoh tahanan,
setiap satunya 12 jam.
Garda tak ada peluang ketiga untuk soal siasat suspek.
Pengarah pendakwa raya masih memeriksa fail kes bunuh itu.
DPP ialah pegawai undang-undang yang meneliti siasatan Garda
dan menentukan
jika Garda ada bukti mencukupi untuk membuat pertuduhan.
Dia ditahan bawah Seksyen 4 Akta Keadilan Jenayah
dan boleh ditahan sehingga 12 jam.
Saya bercakap dengan Jules semasa tiba pagi itu.
WARTAWAN RTL DI IRELAND
Saya pergi ke rumahnya, rumah mereka, kerana kami kawan.
Saya tanya dia, "Awak rasa Ian bersalah?"
Dia kata, "Saya tak tahu."
Garda masih menyoal siasat seorang lelaki
berkenaan pembunuhan wanita Perancis, Sophie Toscan du Plantier.
Ada dua Garda
yang kata, "Kita berehat sekarang."
Saya kata, "Saya tak nak berehat."
Mereka kata, "Kami nak berehat daripada awak."
Sekali lagi, saya syak mereka mahu Ian Bailey mengaku.
Ada orang telefon saya.
"Malam ini, Marie-Madeleine, saya ada berita baik untuk awak."
Tapi malam itu tiada berita baik.
DPP menolak.
Dia dibebaskan lagi tanpa dakwaan.
Sebab mereka tak dapat pengakuan
dan bukti yang mereka ada hanyalah bukti ikut keadaan.
Kami semua terkejut.
Kasihan ibu bapa saya.
Di Ireland, keluarga mangsa tak wujud.
Garda mengetuai siasatan
dan kemudian menyerahkan kes itu
kepada pengarah pendakwa raya, DPP.
Tiada apa-apa akan berlaku,
jadi tolong bersurai dengan senyap dan cepat.
Boleh?
Apa tugas dia?
Dia membaca dosir
dan memilih untuk meneruskan dakwaan atau tidak.
Jika tak cukup bukti,
dia takkan buat dakwaan.
Maafkan saya kerana berkasar tapi kadangkala,
Ireland terlalu mengikut telunjuk Bailey.
Selepas dia ditahan,
Ian Bailey melayan media
sehingga menjemput mereka ke rumahnya.
Bersama pasangannya, dia jawab soalan kami
dan menegaskan dia tak bersalah.
Dia melayan pihak media.
Dia bekerjasama sepenuhnya dengan media.
Tak tahulah pihak yang dapat manfaat apabila menipu tentang kami.
Tapi yang saya tahu, polis cuba tuduh saya sebagai pembunuh,
serta pasangan saya, Jules.
Kami tiada kaitan dengannya.
PENDUDUK SCHULL
Itulah kelemahan personalitinya.
Dia mencari perhatian.
Pembunuhan itu berlaku pada Disember 1996.
Tangkapan dibuat pada 1997 dan 1998.
Keadaan sudah tenang. Siasatan masih berjalan.
Kepada dunia luar, tiada apa-apa berlaku selama beberapa tahun.
Tiba-tiba, kisah itu kecoh semula.
Ian Bailey mendakwa hidupnya dimusnahkan oleh artikel tentang Sophie Toscan…
Bailey mendakwa akhbar memfitnahnya
dengan menamakannya sebagai pembunuh Sophie Toscan du Plantier.
Sekali-sekala, ada saja gosip liar yang memburukkan saya
dalam akhbar.
Mesti ada detektif bocorkan cerita kepada kenalan media,
jadi saya ambil tindakan undang-undang.
Demi membersihkan namanya,
dia membuat tuntutan saman fitnah besar-besaran.
DISEMBER 2003 7 TUJUH SELEPAS PEMBUNUHAN SOPHIE
Hari ini, wartawan Ian Bailey
menyaman tujuh akhbar Ireland dan British
akibat liputan mereka atas kes itu.
Ia dijalankan di mahkamah litar di Cork.
Peguamnya berkata selama hampir tujuh tahun,
En. Bailey dibicarakan oleh media yang berat sebelah
yang berniat jahat terhadap kliennya.
Tetapi kemudian, akhbar memohon untuk mendapatkan fail Garda
dan mereka berjaya.
Itu perkembangan yang amat penting.
Mereka sepina saksi yang beri keterangan kepada Garda.
Orang yang enggan ke mahkamah
tiba-tiba dibawa ke sana.
Saya tonton berita RTÉ dan nampak saksi dari Schull
yang berada di luar mahkamah,
cuba mengelak kamera
kerana tiada orang mahu masuk siaran nasional.
Kami semua berminat dengan kes ini
kerana ia sebahagian daripada sejarah kami.
Kami banyak belajar tentang kes itu dan siasatan Garda.
Itu kali pertama orang awam dapat tahu butiran
siasatan Garda terhadap Ian Bailey.
Keterangan bukti bagi kes ini akan terus dibentangkan
sehingga hujung minggu ini.
Jadi, kami dapat gambaran tentang pertuduhan Garda.
Kebanyakan bukti cuma berdasarkan keadaan
tapi agak terperinci.
Sebelum ini, kami tak dapat akses fail Ireland.
Memang luar biasa apabila semua saksi yang disoal siasat
tampil semasa perbicaraan untuk sebut perkara yang sama.
Bukan mereka yang menipu.
Sebelum ini kami tak tahu punca Bailey jadi suspek.
Kini kami mula faham.
"Sebab itulah dia dituduh."
Walaupun Ian Bailey menyaman akhbar,
kini ia jadi perbicaraan pembunuhan.
Bill Fuller kata En. Bailey beritahu dia,
"Apabila Sophie menjerit lari, awak rasa nak bertindak
sehingga terlanjur membunuh dia."
En. Fuller rasa En. Bailey cuba mengaku…
Malachi Reed mendakwa Ian Bailey menjawab,
"Semuanya okey sebelum saya pergi hentak kepalanya dengan batu."
Dia memeluk Richard Shelley dan berkata, "Saya bunuh dia.
Saya terlanjur."
Peliknya, dia tak sangka perbuatannya itu akan memakan diri.
Bailey terlalu angkuh,
seperti kebiasaannya.
Dia fikir dia boleh untung besar dan tutup mulut pihak media.
Salah satu bukti yang paling menarik
yang timbul semasa kes fitnah ini
ada di Jambatan Kealfadda,
1.5 kilometer dari rumah Sophie.
Pekedai dari Schull beritahu mahkamah yang dia nampak Ian Bailey
pada pukul 3 pagi
pada malam pembunuhan Sophie.
Bagi Garda, Marie Farrell amat penting
kerana dia saja yang nampak Ian tiada di rumah
dan ada di sekitar rumah Sophie.
Marie Farrell memberitahu Garda, dia nampak lelaki
yang dia kenal pasti sebagai Ian Bailey di Jambatan Kealfadda,
1.5 kilometer dari rumah percutian Sophie Toscan du Plantier.
Marie Farrell ialah watak penting
kerana dia nampak Bailey…
SEPUPU SOPHIE
…pada malam pembunuhan di Jambatan Kealfadda.
Dia saksi penting.
Adakah awak 100 peratus pasti Ian Bailey di jambatan itu?
Ya, 110 peratus.
Ian Bailey mengesahkannya apabila dia ke kedai saya.
Dia kata, "Saya tahu awak nampak saya di jambatan."
Dia benar-benar meyakinkan.
Dia sangat tegas dan yakin terhadap kata-katanya
termasuk apabila dia berkata
dia diganggu dan diugut oleh Ian kemudiannya.
Marie Farrell beritahu mahkamah Ian Bailey cuba memaksa dia
menarik balik keterangannya kepada Garda.
Ian kata dia ada maklumat tentang Marie
dan minta dia tukar keterangan.
Marie membuat banyak aduan rasmi kepada Garda
tentang gangguan dan ugutan yang dilakukan
oleh Ian Bailey terhadapnya.
Dia tiba di kedai,
dan dia kata dia tahu saya nampak dia di jambatan
dan dia mahu saya beritahu peguam peguamnya
yang Garda paksa saya ada-adakan cerita tentang dia.
Jika saya buat begitu, dia takkan ganggu saya lagi.
Apabila saya tak berniat nak buat begitu,
dia susahkan hidup saya.
Pada satu tahap, saya fikir,
"Badannya besar. Dia boleh bunuh saya sekelip mata
dan orang takkan tahu."
Kami tunggu kedai aiskrim dibuka.
Dia datang berlari ketakutan.
Kami tanya, "Kenapa?"
Dia kata Bailey letak kereta di depannya
dan berbuat begini.
Dia buat gaya kelar leher jika dia jumpa saya di luar
atau buat begini.
Gangguan itu berlanjutan berbulan-bulan.
Marie risaukan dirinya dan anak-anak.
Saya buat banyak siasatan.
Saya dapati ada saksi dan jiran lain yang dia ugut.
Jadi, tak hairanlah
jika penduduk perempuan di kawasan itu
takut akan Ian Bailey.
Ramai wanita sangat takut akan Ian Bailey.
Ramai wanita cepat-cepat berpindah.
Mereka pergi dan tak kembali.
Ian Bailey meluangkan hari ketiga di kandang saksi Mahkamah Litar Cork.
Ada saja keterangan menggemparkan.
Berita yang kita tulis pada waktu pagi
sudah tak boleh dipakai pada waktu tengah hari.
Pemeriksaan silang Ian Bailey bermula lewat tengah hari ini
dan hampir serta-merta, dia disoal tentang hubungannya
dengan pasangannya, Jules Thomas yang dikatakan bergolak.
Dia membelasah Jules hingga dia hampir buta sebelah mata.
Kawan anak Jules Thomas, Peter Bialecki, memberitahu mahkamah
tentang serangan Ian Bailey terhadap Jules Thomas pada 1996.
Pintu saya diketuk oleh anak Jules, Virginia.
Dia minta saya hantar Jules ke hospital.
Jules duduk di atas katil.
Dia mengerekot.
Mata sebelah sini bengkak dan terbenam. Separuh rambutnya tercabut.
Mukanya dicakar. Bibirnya terkoyak.
Fenella iaitu budak kecil itu memandang saya
dan hingga kini saya tak boleh…
Maaf. Sebentar.
Saya tak tahan lihat air mukanya.
Seperti dia minta tolong.
Tapi saya tak terdaya.
Saya tak pernah rasa selemah itu.
Saya tak dapat bantu budak itu.
Ia menjadi sebahagian daripada hidup mereka.
Jiran-jiran dah lali melihat dia lebam.
Selepas kali ketiga atau keempat, mereka nampak matanya lebam.
Mereka terkejut dengan keganasan serangan itu.
Paul Gallagher, wakil pihak akhbar,
mendakwa dia menyerang Cik Thomas sekurang-kurangnya lima kali.
Bukannya saya tak mahu ingat semula
tapi itu cerita lama.
Pada masa itu, kami berdua minum arak.
Saya tak sedar perkara yang berlaku tapi dia tarik saya
dan saya tolak dia
lalu dia tercedera.
En. Bailey mengaku
yang beberapa gumpal rambut Cik Thomas tercabut,
matanya lebam dan bengkak sebesar limau gedang,
dan bibirnya terkoyak daripada gusi.
Dia perlukan lapan jahitan.
En. Bailey kata dia minum arak dan hilang kawalan
tapi dia menafikan yang dia ganas.
Saya kata kepada polis tempatan, "Jules takkan buat dakwaan."
Polis itu kata, "Dia mesti buat kerana jika tidak,
lepas ini mungkin lebih teruk atau wanita lain jadi mangsa."
Jika dikira dari pembunuhan Sophie, bila hal ini berlaku?
Enam bulan sebelumnya.
Paling lama.
Saya bertanggungjawab sepenuhnya.
Tapi bertepuk sebelah tangan takkan berbunyi.
Tapi saya bukan nak cuba lepas tangan.
Ian ialah paradoks yang sangat menarik antara malu dengan tak malu.
Hari ini, Hakim Patrick Moran tidak menyebelahi Ian Bailey.
Akhbar tidak menamakan dia sebagai pembunuh
dan Hakim Moran tak teragak-agak menggambarkan dia sebagai lelaki ganas.
Dia kalah.
Dia seperti mensabotaj diri sendiri…
WARTAWAN IRISH TIMES DI PARIS
…apabila memulakan tuntutan ini.
Di Paris, di rumah ibu bapa Sophie Toscan du Plantier,
keluarganya mengalu-alukan keputusan hakim.
Keputusan itu betul. Yang pasti, hakim menegaskan
dia sangat ganas, terutamanya terhadap wanita.
Kami harap dengan adanya testimoni baharu,
DPP akan buat keputusan tak lama lagi
untuk menangkap pembunuh.
Kami serta-merta rasa
dia akan ditangkap dan sesuatu akan berlaku akhirnya.
Kami masih berharap DPP akan meneruskan dengan pendakwaan.
Pengarah pendakwa raya Ireland
tiada rancangan untuk mendakwa Ian Bailey dengan pembunuhan itu.
Bagi saya,
saya terkejut kerana walaupun selepas terdedahnya
semua testimoni dan bukti, dia tak pernah dibicarakan.
Jelas sekali Bailey nampak lebih bersalah daripada sebelum ini.
Tapi tiada apa-apa berlaku.
Sejak kematian ibu saya,
Saya bernasib baik kerana nama saya tidak dilibatkan dalam cerita ini.
Tetapi masa berlalu.
Sekarang dah 23 tahun berlalu, ada dua fasa.
Fasa semasa saya kanak-kanak
yang menderita, menangis, bersedih,
kemudian fasa apabila saya turut berjuang.
PARIS PERANCIS
PERSATUAN PENCARI KEBENARAN TENTANG PEMBUNUHAN SOPHIE TOSCAN DU PLANTIER
Persatuan itu sangat penting bagi saya dalam pencarian kebenaran.
Setiap bulan, kami akan tetap bertemu walaupun sangat sibuk.
Ia ditubuhkan oleh adik nenek saya.
Kami sangat yakin bahawa Polis Ireland iaitu Garda
akan selesaikan kes. "Kami dah jumpa pembunuh itu."
BAPA SAUDARA SOPHIE
Jelas sekali kami salah.
Ketika itu, saya mula beritahu kakak saya,
"Kita mungkin terpaksa tunggu bertahun-tahun tanpa hasil."
Jadi, kami tubuhkan persatuan pada 2007.
Apa yang berlaku?
Awak dah kurus?
Saya tak tahu apa-apa tentang undang-undang jenayah.
Saya belajar tentang perbezaan antara sistem perundangan.
Bolehkah Ireland sabitkan defendan yang tidak hadir?
Sistem Perancis sangat berbeza.
Ia sangat berbeza. Ini memang benar.
Sistem di Ireland yang berdasarkan sistem keadilan British,
kebersalahan perlu dibuktikan melampaui keraguan munasabah.
Di Perancis pula, ia berdasarkan un faisceau de preuves.
Ia bererti jumlah bukti.
Selepas perbicaraan kes fitnah tahun 2003,
kami ada semua keterangan saksi buat kali pertama.
Maka bermulalah perbicaraan undang-undang di Perancis
demi menegakkan kebenaran dan keadilan untuk Sophie.
Semua orang yang kenal ibu saya tahu dia seorang pejuang
dan saya juga akan cuba jadi pejuang.
Yang pasti,
Bailey takkan terlepas selama-lamanya daripada undang-undang.
Kami tubuhkan persatuan pada September 2007
dan siasatan Perancis bermula pada 2008.
Selepas membuat liputan kisah ini selama 24 tahun,
saya sedar setiap kali kita rasa kita tahu kebenarannya,
kita pasti akan dikejutkan lagi.
Ada perkembangan kisah ini yang menggemparkan Ireland dan Perancis.
Saya yakin itu bukan Ian Bailey.
- Awak pasti itu bukan Ian Bailey? - Ya.
Marie Farrell tarik balik keterangannya.
Keterangannya saya tak benar
dan saya mahu tarik balik.
Saksi utama tiba-tiba
menarik diri daripada kes itu.
Marie Farrell mengubah seluruh siasatan.
Dia bersama lelaki yang bukan suaminya.
Jika hal itu terdedah, musnahlah hidup saya
kerana saya fikir perkahwinan saya akan berakhir
walaupun saya tak ada hubungan sulit.
Disebabkan itu,
dia mendakwa polis memaksa dia untuk mengenal pasti suspek utama.
Mereka suruh saya jangan risau,
kononnya saya tak perlu ke mahkamah,
mereka cuma nak saya cakap untuk rekod mereka.
"ITU DIA."
Semasa perbicaraan fitnah, saya percayakan dia.
Dia memberi bukti dengan meyakinkan.
Semasa dia tarik balik keterangan,
saya percayakan dia. Dia masih meyakinkan.
Saya kata saya tarik balik keterangan.
Saya menangis dan beritahu dia, "Cukuplah. Saya tarik balik semuanya.
Saya dah tak sanggup. Saya tak boleh tahan lagi."
Sebenarnya,
saya tak tahu.
Dia tak mengubah ceritanya selama sepuluh tahun.
Saya percaya ceritanya betul.
Kenapa dia tukar cerita?
Apa pendapat awak?
Saya bercakap benar.
Kenapa saya nak cari perhatian seperti ini
jika saya tak cakap benar?
Mungkin awak lakukannya kerana Ian Bailey mengugut
atau menakutkan awak,
seperti bukti yang diberikan di mahkamah
daripada mulut awak sendiri
bahawa awak takut akan dia
dan ini cara untuk hentikan gangguannya.
Tidak, saya tak takut akan Ian Bailey.
Keluarga kami amat menyesal kerana tidak menghalang
ancaman Bailey terhadap Marie Farrell.
Selama bertahun-tahun, dia tinggal sekampung dengan Bailey di Schull
dan dia mengalami tekanan besar.
Kes ini berubah dan Ian Bailey mula bangkit semula.
Bailey teruja.
Bak katanya, "Selamat datang ke pihak yang benar."
Mereka ada saksi di pihak mereka
yang mendakwa Garda korup.
En. Bailey kata dia tidak diberi layanan adil…
PEGUAM IAN BAILEY 2005-KINI
…oleh pihak polis Ireland yang korup.
Adakah siasatan itu korup
dengan niat untuk menganiaya orang yang mereka tahu tak bersalah?
Bagi saya, itu lebih kepada ketidakcekapan,
bukan disengajakan atau berniat jahat.
Malangnya, saya rasa seluruh kegagalan ini
berpunca daripada cara polis mengendalikannya dari awal.
Ada kesilapan besar dari awal
seperti tempat jenayah yang boleh dicerobohi.
Orang bebas berjalan-jalan.
Ada bahan bukti yang hilang seperti pagar.
Pagar besar yang berdarah dari ladang hilang daripada siasatan.
Macam mana benda begitu boleh hilang begitu saja?
Kenapa mereka tak buat kawad cam
selepas Marie Farrell kata dialah lelaki di Jambatan Kealfadda itu?
Itu cuma antara kegagalan Garda yang mereka takkan akui secara umum.
Kami pun tak sempurna macam pasukan polis lain.
Saya tak kata kami tak buat silap tapi…
Saya sumpah tiada korupsi berlaku.
Kami tak cuba aniaya sesiapa.
Kami bekerja dengan telus.
Tiada sesiapa akan jadikan siasatan ini
sebagai contoh siasatan yang bagus.
Tapi walaupun siasatan Garda ada kepincangan,
adakah itu bermaksud dia tak bersalah?
Enam bulan berlalu, kemudian setahun, dua, tiga, empat tahun.
Kami fikir, "Kenapa tiada apa-apa dilakukan?
Saya tak faham punca DPP tak buat dakwaan.
DISEMBER 2011 15 TAHUN SELEPAS PEMBUNUHAN SOPHIE
Fail rasmi yang baru terbongkar sudah mula muncul.
Sepuluh tahun lalu, pejabat DPP mengatakan Bailey tidak perlu didakwa.
Pada 2011, kami dapat tahu punca DPP membuat kesimpulan
bahawa bukti itu tak cukup untuk mendakwa Ian Bailey.
Dokumen itu mengandungi pendapat Eamonn Barnes,
pengarah pendakwa raya yang membuat keputusan
untuk tidak mendakwa En. Bailey.
Pada pendapatnya, bukti dalam kes itu
terlalu sedikit untuk mendakwa En. Bailey.
En. Barnes berkata siasatan Garda penuh kesilapan dan prejudis
terhadap En. Bailey.
DPP itu memutuskan bahawa ada beberapa kaedah meragukan
yang digunakan oleh Garda semasa siasatan.
Saya sangat kecewa dengan banyak perkara.
Saya polis.
Sebagai polis, kami cuma kumpul bukti yang ada
dan hantar ke pejabat DPP.
Mereka yang buat keputusan.
Kami tak berhak pertikaikan apa-apa
walaupun kami nampak kepincangan mereka
tapi mereka kata kami yang cuai.
CUMA JENAKA GELAP
Kerap kali terjadi
apabila saksi memberi keterangan yang menentang kata Ian,
DPP selalu berpihak kepada Ian.
Dia mempertikaikan kredibiliti setiap saksi.
Orang seperti pasangan Shelley, Malachi Reed.
Baginya, disebabkan mereka tak beri keterangan lebih awal,
mereka tak boleh dipercayai.
Contohnya, Malachi Reed, 14 tahun,
tak beritahu ibunya selepas pulang malam itu.
Dia tunggu keesokan harinya, jadi DPP menolak keterangannya.
Saksi biasa yang tiada sebab untuk menipu.
Manakala tafsirannya tentang kelakuan Ian Bailey sebelum itu…
Bagaimana dia boleh tafsirkannya
sebagai gurauan daripada ayat bertulis?
Yang amat mengejutkan dalam laporan itu
apabila ia menyebut, "Ya, Bailey pernah mengasari wanita
tetapi malangnya, itu perkara biasa."
Macam membela Bailey
dengan mengatakan kekasaran lampaunya terhadap wanita
tak relevan dalam kes wanita yang dibelasah kejam ini.
Kesimpulan di akhir laporan berbunyi,
"Kami percaya tiada alasan yang cukup untuk membicarakannya."
James Hamilton kata tiada bukti yang cukup
untuk mendakwa Ian Bailey dengan pembunuhan Sophie Toscan du Plantier.
Dia kata penyiasat boleh bertindak atas rasa syak
tetapi DPP perlu bertindak atas bukti.
Keluarga Sophie Toscan du Plantier
menubuhkan persatuan untuk mengekalkan tekanan terhadap pihak berkuasa
di Ireland dan Perancis.
Tekanan itu menyebabkan Pesuruhjaya Garda
dan menteri keadilan setuju menyerahkan fail Garda
berkenaan pembunuhan Puan Toscan du Plantier bulan lepas
kepada majistret di Paris
yang menjalankan siasatan sendiri mengikut undang-undang Perancis.
Apabila rakyat Perancis dibunuh di luar negara,
Perancis berhak menjalankan siasatan sendiri
dan selepas itu, mendakwa suspek.
Saya rasa dan saya harap ada pendakwaan dalam kes ini.
Kami berusaha untuk ke arah itu.
Keluarga Perancis itulah
yang asyik mendesak kerajaan Perancis.
"Suruh sistem keadilan Ireland selesaikannya.
Pastikan ada orang dibicarakan."
Saya ada pemacu yang mengandungi semua dokumen utama.
Fail Perancis.
Saya bersimpati dengan keluarganya
tapi saya tak faham
punca mereka begitu meyakini bukti yang kita tunjukkan di negara ini.
Memang meragukan.
Ada konspirasi untuk memesongkan keadilan
dengan menyuruh Marie Farrell membuat kenyataan palsu.
Jadi, saya cuba bersihkan nama saya mengikut undang-undang.
NOVEMBER 2014 18 TAHUN SELEPAS PEMBUNUHAN SOPHIE
Di tempat ini yang bergelar Riviera Ireland,
mereka menunggu pendedahan selanjutnya.
Ian Bailey menyaman kerajaan
kerana mendakwa dia disalah anggap sebagai suspek pembunuhan itu.
Bailey nak saman kami.
Kebenaran akan sentiasa terdedah.
Lambat-laun, ia akan berlaku.
Juri diberitahu beberapa Garda berpakat untuk membabitkan Ian Bailey
dalam pembunuhan Sophie Toscan du Plantier
dan cuba menyalahkan dia atas jenayah yang dia tak buat.
Kelihatannya seperti Ian Bailey akan menang.
Marie Farrell kata dia datang ke mahkamah tanpa ugutan atau pujukan
dan bersumpah untuk bercakap benar.
Sudah tentulah apabila Marie Farrell masuk ke kandang saksi,
dia dianggap sebagai saksi utama.
Kehadiran Marie Farrell di kandang saksi amat dramatik.
Tapi peguam bela kata
buktinya tak boleh dipercayai dalam banyak perkara.
Kemudian timbullah isu lelaki yang bersamanya
pada malam dia nampak Bailey di Jambatan Kealfadda.
Marie Farrell tak pernah dedahkan identiti lelaki yang bersama dia
pada 23 Disember 1996.
Di kandang saksi hari ini,
dia masih enggan menamakan lelaki yang bersamanya malam itu.
"Saya takkan cakap," katanya.
Apabila didesak lagi,
Marie berkata,
"Saya dah muak. Ini soal hubungan peribadi saya.
Saya sudah tak tahan."
Dia ambil beg dan kot lalu tinggalkan kandang saksi
dan keluar dari mahkamah,
mengejutkan Bailey dan pasukannya.
Tindakan Marie Farrell amat mengejutkan.
Jurukamera RTÉ sangat cekap.
Dia berlari dari depan
dan berjaya merakam Marie keluar dari belakang.
Buttimer terpaksa pujuk dia masuk semula.
Hakim beri amaran.
Dia kata, "Itu kali terakhir awak keluar."
Dia kemudian berkata,
"Awak perlu sebut nama lelaki itu.
Tiada rahsia dalam perbicaraan ini. Sebut nama dia."
Dia namakan seorang lelaki.
Itu satu lagi penipuan.
Dia baru saja menipu mahkamah walaupun mengangkat sumpah.
Peguam Garda dan kerajaan berkata
Marie Farrell sering menukar cerita sejak dulu
sehingga dia tak boleh dipercayai.
Wanita malang itu asyik menipu
sehingga keliru dengan kata-kata sendiri. Dia merepek.
Saksi penting untuk Ian ialah Marie Farrell.
Ia perkara paling penting bagi kesnya
tapi kredibiliti Marie telah musnah,
melemahkan kedudukan Bailey dan kalah kes saman Mahkamah Tinggi.
Ian Bailey keluar dari Mahkamah Tinggi
selepas kalah kes undang-undang yang lama
dan perlu membayar kos jutaan euro.
Saya tak boleh cakap apa-apa. Maaf.
Hakikatnya,
Marie yang datang jumpa polis.
Kami tak cari dia. Itu yang paling penting.
Saya ingat dia dengan jelas.
Malah saya masih ingat Sophie duduk di bar ini.
Dia tenang,
sentiasa duduk senyap.
Tak mengganggu sesiapa.
Awak buat saya terkenang.
Yalah, sudah 24 tahun berlalu.
PEMILIK PUB
Ingatan pun dah pudar.
Susah nak ingat semuanya secara terperinci.
Ada kes saman fitnah,
kes-kes lain di mahkamah.
Ia dikenali sebagai kes Bailey sejak itu
tapi saya rasa tumpuan perlu kembali pada Sophie,
mangsa yang tak bersalah dalam kes yang kejam.
Ketika itu ada banyak persoalan timbul
yang tidak dijawab dengan betul.
Kami semua mencari petunjuk.
ARTIS DAN PENDUDUK SCHULL
Kalaulah kami boleh cari jawapan agar semuanya kembali selamat.
Para penduduk berbincang sesama sendiri.
Ia seperti menyelesaikan teka-teki.
Kami semua cuba memahami semua cebisan maklumat
yang semua orang cuba jalinkan
menjadi cerita
tetapi asyik gagal.
Ada sebabnya Garda tak ambil keterangan orang tertentu
sehingga beberapa minggu, bulan atau tahun kemudian.
Mereka tak sedar maklumat orang itu penting.
CALIFORNIA AMERIKA SYARIKAT
Saya kecewa kerana baru disoal siasat oleh Garda
selepas bertahun-tahun.
TETAMU JULES DAN IAN DISEMBER 1996
Saya berada di rumah suspek
pada hari selepas kejadian itu.
Itu sesuatu yang saya tak boleh padamkan daripada ingatan.
Semasa saya berusia 20 tahun, saya meninggalkan Itali,
berpindah ke Ireland dan bertemu Ginny Thomas.
Dia selalu bercerita tentang keluarganya.
Ibunya, Jules,
dan teman lelakinya, Ian, yang ada reputasi buruk.
Saya menumpang di rumah mereka semasa Krismas.
Semasa dalam perjalanan bas dari Cork ke West Cork,
saya dengar tentang pembunuhan itu.
Sebaik saja saya tiba di sana, saya rasa suasana di sana pelik.
Ian membuat liputan kes itu kerana dia wartawan.
Dia tinggi dan besar dengan personaliti yang menonjol
dan saya ingat lagi tangannya yang bercalar.
Calar itu nampak jelas
dan saya tak rasa ia disebabkan pokok Krismas
atau menyembelih ayam belanda.
Bukannya saya meneliti dia
tapi saya agak yakin untuk berkata
calar itu mungkin akibat terkena duri.
Ketika saya mandi,
ada baldi besar di bilik mandi.
Ada kot gelap yang direndam.
Kainnya berat.
Saya percaya itu kot Ian.
Saya rasa itu sesuatu yang aneh.
Dia basuh pakaian besar yang tak mudah kering
pada tengah-tengah musim sejuk.
Ia penting dan saya ingat dengan jelas
yang hal itu aneh.
Saya masih rasa ada banyak persoalan tentang kes ini
yang belum dia jawab dengan memuaskan.
Ada banyak percanggahan antara ceritanya
dengan keterangan saksi kepada Garda.
Contohnya, adakah dia kenal Sophie?
Awak kenal wanita ini sebelum ini?
Awak pernah jumpa dia? Awak kawan dia?
Awak pernah nampak dia?
Saya tak pernah jumpa dia. Kami tak pernah berkenalan.
Kami tak pernah berbual.
Awak kenal Sophie Toscan du Plantier?
Saya tak kenal dia dari segi tak pernah jumpa dia
tapi ada orang pernah tunjukkan dia kepada saya.
Awak kenal…
Saya tak pernah jumpa dia atau bercakap dengannya.
Saya pernah nampak dia sekali. Jiran saya tunjukkan dia.
Apabila Sophie mati, ia sangat mengejutkan.
Akibatnya, saya tutup semua pintu.
Saya tak baca, dengar atau tonton apa-apa.
Saya tak nak tahu apa-apa.
Ingatan saya hanya kembali kerana kami tubuhkan persatuan,
jadi sudah lama selepas itu.
Cara otak kita berfikir memang pelik.
Tiba-tiba saya teringat "lelaki yang menulis puisi".
Mungkin itu malam pertama dia berada di Ireland.
Beberapa hari sebelum hari jadi saya, dia menelefon saya
dan kami berbual panjang
tentang hidupnya, suaminya, kerjanya, aktivitinya hari itu.
Semasa dia beritahu saya tentang kerjanya,
dia beritahu saya tentang lelaki itu.
Lelaki itu nak jumpa dia untuk bincang tentang projek puisi.
Dia rasa lelaki itu pelik.
Dia rasa perwatakan lelaki itu merisaukan.
Saya kata, "Jangan jumpa dia seorang diri. Jumpa dia di tempat awam."
Ian Bailey kata mereka tak pernah jumpa tetapi ada ramai orang,
sekurang-kurangnya lapan orang
yang menyangkal kenyataan Ian bahawa dia tak kenal Sophie.
PARIS PERANCIS
Mungkin orang yang paling penting ialah Guy Girard,
penerbit filem yang bekerja dengan Sophie
dan bercakap dengannya sebelum dia pergi ke Ireland,
dan Sophie sebut lagi
yang dia akan jumpa penulis lelaki yang tinggal di Schull.
Kisah ini memberi saya tamparan hebat.
SUARA GUY GIRARD PEMBUAT FILEM DAN RAKAN SEKERJA
Ia sangat memberi kesan kepada saya.
Pada malam sebelum dia pergi,
saya sangka dia bercakap tentang seorang pengarah Breton
dengan nama yang agak sama.
Jadi saya kata, "Saya kenal dia. Saya pernah tengok filemnya."
Dia kata, "Tidak, awak tak kenal dia."
"Eoin Bailey jiran saya di Cork."
Dia kata lelaki itu menyara hidup sebagai penulis,
maksudnya dia wartawan atau penyair,
dan dia berminat dengan kisah keganasan rumah tangga.
Sophie kenal Bailey. Bailey kenal Sophie.
Unsur kedua ialah pengakuan Bailey.
Pengakuan Bailey kepada Malachi Reed, kepada orang lain,
"Saya bunuh dia."
Unsur ketiga ialah aktiviti Bailey pada malam pembunuhan.
Dia sendiri mengaku yang dia keluar pada malam pembunuhan itu.
Jadi, Bailey tiada alibi.
Satu lagi unsur pula,
calar dan kesan pada dahinya.
Semua itu sebahagian daripada faisceau de preuves.
Orang Perancis kata ia sebahagian daripada petunjuk.
Apabila ia dikumpulkan, buktinya jelas.
Maka bermulalah situasi
apabila Perancis memulakan perbicaraan tanpa kehadiran Ian Bailey.
Bermulalah perbicaraan yang kami tunggu selama 22, 23 tahun.
MEI 2019 22 TAHUN SELEPAS PEMBUNUHAN SOPHIE
Esok di Paris, lebih 1,000 kilometer dari sini,
Ian Bailey akan dibicarakan tanpa kehadirannya
mengikut undang-undang Perancis.
Ia tak pernah berlaku dalam hubungan undang-undang Perancis-Ireland.
Sebelum perbicaraan di Perancis,
saya nak pergi ke Ireland dengan pak cik saya, Bertrand,
untuk menjelaskannya kepada masyarakat tempatan.
Mereka perlu tahu
yang saya berjuang untuk menegakkan keadilan demi ibu saya,
untuk membersihkan nama negara mereka.
Saya bacakan ucapan di gereja.
"Ke hadapan kawan-kawan, keluarga dan orang Ireland,
dalam beberapa hari,
perbicaraan lelaki yang dituduh membunuh ibu saya
akan bermula akhirnya.
Ini perbicaraan bagi jenayah
yang langsung tidak melambangkan Ireland."
"Ini perbicaraan jenayah yang kita tak patut hadapi."
Dah bertahun-tahun saya berjuang dengan gigih.
Saya sengsara bertahun-tahun.
Saya yakin selama 15 tahun ini
bahawa semua bukti menunjukkan Bailey bersalah.
Semuanya menunjukkan Bailey yang bersalah.
Tidak syak lagi.
Pierre-Louis Baudey-Vignaud tiba di mahkamah jenayah Paris
untuk perbicaraan lelaki yang dituduh membunuh ibunya
tanpa kehadiran tertuduh.
Tiada juri.
Kes itu akan diadili oleh tiga majistret.
Saya rasa ia pelik.
Saya temu ramah Frank Buttimer sebelum itu
dan saya kata, "Awak nak hantar sesiapa ke sana?"
Dia kata, "Buat apa? Bailey akan didapati bersalah."
Peguam yang mewakili Ian Bailey
hampir sepanjang 23 tahun lalu sejak pembunuhan itu
tidak mengiktiraf tindakan undang-undang itu.
Dia tidak menganggap
tindakan undang-undang itu sah atau adil.
Dia takkan hadir atau menghantar wakil.
Saya takkan mengalah.
Saya takkan biar dia terlepas.
Lebih 30 saksi dipanggil memberi keterangan semasa perbicaraan.
Saya menghadiri perbicaraan dan disoal sebagai saksi.
Ia sangat sukar untuk dilalui, sangat menakutkan.
Saya maklumkan yang Sophie pernah cakap tentang lelaki itu.
Itu yang penting.
Ia sangat menakutkan tapi itu tindakan yang betul.
Saya mainkan peranan saya
dan harapnya, gabungan semua maklumat
akan membawa perubahan.
Keterangan bersumpah saya ialah faktor penting.
Itu yang buat saya rasa
saya buat perkara yang betul
dengan akhirnya menyuarakannya.
Saya rasa keterangan saksi saya dengan semua saksi lain
berguna untuk menentukan keputusan perbicaraan.
Ia mencemaskan tapi saya nak suarakan
perkara yang saya pendam selama 23 tahun.
Kami semua cuma nak pengakhiran yang sewajarnya.
Mereka anggap keterangan Marie Farrell itu sah
walaupun ia ditarik balik olehnya.
Saya rasa pihak Perancis menganggap keterangan awalnya
ialah keterangan sebenar.
Buat kali pertama,
orang luar yang mengadili kes ini.
Semua yang kami bayangkan, hipotesis kami,
dibentangkan oleh hakim yang objektif dan profesional.
Hari terakhir iaitu hari keputusan ialah saat paling dramatik.
Selepas penantian selama 22 tahun,
penderitaan selama 22 tahun,
persoalan selama 22 tahun,
hakim mensabitkan Ian Bailey
yang bunuh ibu saya lebih 22 tahun lalu, dengan hukuman 25 tahun penjara.
En. Bailey didapati bersalah.
Ia sudah terbukti. Dia bunuh ibu saya.
Hakim kata begitu.
Bapa Sophie, Georges, meninggalkan mahkamah
sejurus selepas Ian Bailey disabitkan bersalah
dan dijatuhi hukuman penjara 25 tahun atas pembunuhan anaknya.
Ia saat yang sangat mengharukan bagi keluarganya.
Ini keputusan yang pertama
dan saya tak rasa Ireland enggan melakukan ekstradisi.
Keadilan perlu ditegakkan.
Ini waran tangkap Eropah yang mendakwa bahawa saya
bersalah melakukan
homisid yang disengajakan dan serangan serius…
terhadap Puan Toscan du Plantier.
Saya berada dalam situasi saya didakwa membunuh
tanpa disoal siasat oleh pihak Perancis.
Ia tak berakhir di sini. Saya akan lawan.
Walaupun saya dihantar ke sana dan meringkuk di penjara Perancis,
mereka cuma berjaya mensabitkan lelaki yang tak bersalah
atas jenayah yang dia tak buat.
OKTOBER 2020 24 TAHUN SELEPAS PEMBUNUHAN SOPHIE
Beberapa jam yang lalu,
Mahkamah Tinggi memutuskan
Ian Bailey tidak boleh diekstradisi ke Perancis
untuk menjalani hukuman penjara 25 tahun.
Apa yang akan berlaku?
Saya tak tahu.
Jika Bailey asyik terlepas,
saya jamin saya akan pastikan dia tidak terlepas lagi.
Dia disabitkan di Perancis. Saya tak faham,
kenapa dia masih bebas di Ireland?
Boleh jelaskan kenapa dia masih bebas?
Saya sedang menulis puisi yang saya cuba hafal.
Kalau saya tulis berulang kali dan lafazkannya,
ia akan melekat.
Dia dah tua.
Dia semakin perlahan.
Banyak yang dia fikir.
Sudah lebih 20 tahun dia menanggung beban itu.
Dia menanggungnya,
sama ada dia bersalah atau tidak.
Jika dia tak bersalah,
dia telah dianiaya selama 23 tahun.
Hidupnya tak mungkin normal. Dia tahu orang mengelak daripada dia.
Dia tahu orang tak bercakap dengan dia.
Itu tak wajar.
Saya rasa personalitinya dihukum.
Di bahagian lain di Ireland, jiran mungkin mengganggu dia
sehingga dia berpindah
tapi dia masih tinggal di sana.
Itu menunjukkan sikap bertolak ansur jiran walaupun selepas pembunuhan itu.
Tapi komuniti itu mengalami trauma yang teruk.
Saya jarang pergi ke pasar
atas sebab yang jelas.
Padahal 20 tahun sudah berlalu.
Saya okey, saya cuma tulis puisi baharu.
Saya tak boleh terima hakikat
yang dia telah mendatangkan banyak penderitaan
tetapi masih
hidup bebas tanpa kerisauan.
Saya tulis puisi ini minggu lepas dan ini draf kedua.
Aku sangka aku mampu tanganinya
Aku sudah lihat semuanya
Tapi sesuatu yang aneh berlaku
Benda yang dikendong jatuh berciciran…
Saya pernah nampak Bailey sekurang-kurangnya dua kali.
Dia cam saya sekali.
Dia berjaya yakinkan dirinya sendiri
tapi saya langsung tak rasa kasihan.
Saya cuma rasa kosong.
Tak ada perasaan.
Saya tak pernah lupakannya
kerana setiap hari ada saja beritanya.
Kes mahkamah, tarikh rayuan.
Ia sebahagian daripada hidup saya.
Tapi saya kasihani ibu bapanya.
Bagaimana hidup mereka sejak itu?
Dia kebanggaan dan kesayangan mereka.
Harapan mereka musnah.
Saya geram kerana dia belum mengaku.
Awak rasa keadilan ditegakkan jika dia mengaku?
Marguerite yakin dia bersalah.
Mampukah ia membawa ketenangan?
Kematian anak kita tak dapat ditebus.
Mustahil.
Rumah di Ireland itu satu-satunya tempat
untuk saya dan ibu saya dan saya masih ke sana sehingga kini.
Macam pergi jumpa dia.
Macam pergi tinggal dengannya.
Saya benar-benar rasa kehadiran ibu di sini.
Tengok hujan batu itu.
Dia seolah-olah di sini.
Ian Bailey menegaskan dia tidak terlibat dalam pembunuhan Sophie.
Dalam kenyataan umumnya yang terkini, Jules Thomas menyokong dia.
Pada April 2021, media dimaklumkan dia berpisah dengan Ian Bailey.
Menurut undang-undang Perancis, Ian Bailey tetap disabitkan
tetapi berhak dibicarakan semula jika diekstradisi.
Mahkamah Ireland menolak permohonan ekstradisi
kerana tidak mengiktiraf undang-undang Perancis
yang mensabitkan Bailey.
Terjemahan sari kata oleh Majdi Omar